ΓΡΑΠΤΗ ΕΡΩΤΗΣΗ E-0500/96 υποβολή: Spalato Bellerι (NI) προς την Επιτροπή (1 Μαρτίου 1996)

Θέμα: Επισιτιστική βοήθεια προς τους απόρους της Κοινότητας

Λαμβάνοντας υπόψη ότι η Ευρωπαϊκή Ένωση, εφαρμόζοντας το πρόγραμμα επισιτιστικής βοήθειας προς τους απόρους, στο πλαίσιο του Κανονισμού (ΕΟΚ) αριθ. 2535/95 ((ΕΕ L 260 της 31.10.1995, σελ. 3. )), ενέκρινε ένα ποσό 200 εκατομμυρίων Ecu,

- λαμβάνοντας υπόψη ότι η Γερμανία παραιτήθηκε από την ποσόστωση που της αναλογούσε και ότι ως εκ τούτου το ανωτέρω ποσό κατανεμήθηκε μεταξύ των υπολοίπων 11 κρατών μελών,

δεν νομίζει η Επιτροπή ότι θα έπρεπε να αυξηθεί, για το 1996, το ποσό των Ecu που εγκρίνεται έως τώρα ώστε να επωφεληθούν και τα νέα κράτη μέλη της ΕΕ (Αυστρία, Σουηδία και Φινλανδία) και ειδικότερα τα κράτη μέλη με τις μεγαλύτερες ανάγκες και τον υψηλότερο αριθμό ανέργων-απόρων;

Απάντηση του κ. Fischler εξ ονόματος της Επιτροπής (26 Μαρτίου 1996)

Κατά τον ιδιαίτερα δριμύ χειμώνα του 1986/1987, η Κοινότητα θέσπιση ένα πρόγραμμα επείγοντος χαρακτήρα που προέβλεπε τη δωρεάν διανομή τροφίμων κατά τη διάρκεια μιας περιορισμένης περιόδου. στα πλέον άπορα άτομα της Κοινότητας.

Μετά απάυτή την εμπειρία, η Κοινότητα δέχθηκε πολλές εκκλήσεις για να εφαρμόσει αυτό το είδος μέτρου σε μονιμότερη βάση. Έτσι, μετά από πρόταση της Επιτροπής, το Συμβούλιο εξέδωσε τον κανονισμό (ΕΟΚ) αριθ. 3730/87 ((ΕΕ L 352 της 15.12.1987. )), όπως τροποποιήθηκε από τον κανονισμό (ΕΚ) αριθ. 2535/95 ((ΕΕ L 260 της 31.10.1995. )), που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιό άπορα άτομα της Κοινότητας, καθώς και έναν κανονισμό εφαρμογής ((Αντικαταστάθηκε από τον κανονισμό (ΕΟΚ) αριθ. 3149/92 - ΕΕ L 313 της 30.10.1992, όπως τροποποιήθηκε τελευταία από τον κανονισμό (ΕΟΚ) αριθ. 267/96 - ΕΕ L 36 της 14.02.1996. )).

Από το 1988, η Επιτροπή, εγκρίνει κάθε χρόνο ένα σχέδιο κατανεμημένο ανά κράτος μέλος για προϊόντα που προέρχονται από τα αποθέματα παρέμβασης. Η συμμετοχή των κρατών μελών είναι προαιρετική. Οι πιστώσεις για την εκτέλεση αυτών των ετησίων σχεδίων ανέρχονταν σε 100 εκατ. ECU το 1988 και το 1989, σε 150 εκατ. ECU από το 1990 έως το 1993, σε 175 εκατ. ECU το 1994 και 200 εκατ. ECU το 1995. Κατά το 1995, συμμετέσχαν στο σχέδιο αυτό 11 κράτη μέλη. Τα νέα κράτη μέλη δεν μπορούσαν να συμμετάσχουν διότι η περίοδος εκτέλεσης άρχισε την 1η Οκτωβρίου 1994, πριν από την ένταξή τους.

Η Επιτροπή ενέκρινε το σχέδιο του 1996 με την απόφαση της 18ης Οκτωβρίου 1995 (95/424/ΕΟΚ) ((ΕΕ L 253 της 21.10.1995. )). Τα νέα κράτη μέλη μπορούσαν να συμμετάσχουν στο εν λόγω σχέδιο. Μόνον η Φινλανδία αποφάσισε να συμμετάσχει σάυτό. Η Γερμανία, οι Κάτω Χώρες, η Αυστρία, η Σουηδία και το Ηνωμένο Βασίλειο αποφάσισαν να μη συμμετάσχουν.

Τοσύνολο των διαθέσιμων για το 1996 χρηματοδοτικών μέσων, δηλαδή 200 εκατ. ECU, κατενεμήθει μεταξύ δέκα κρατών μελών. Κατά την κατανομή αυτή, η Επιτροπή έλαβε υπόψη πιό πρόσφατα στοιχεία της Eurostat για την εκτίμηση της φτώχειας στην Κοινότητα καθώς και αιτήματα που διατυπώθηκαν από τις φυλανθρωπικές οργανώσεις διανομής και, τέλος, τις χρήσεις που έγιναν κατά τη διάρκεια των προηγουμένων οικονομικών ετών. Η εξέλιξη των συντελεστών φτώχειας και το γεγονός ότι το Ηνωμένο Βασίλειο δεν συμμετέχει πλέον στο μέτρο τροποποίησαν την κατανομή των χρηματοδοτικών μέσων, η οποία ήταν διαφορετική από εκείνη των προηγουμένων οικονομικών ετών.